ตลาดหุ้นเอเชียลดลงเช้านี้ เหตุวิตกเลือกตั้งสหรัฐ-ราคาน้ำมันร่วง
ตลาดหุ้นเอเชียลดลงเช้านี้ เหตุวิตกเลือกตั้งสหรัฐ, ราคาน้ำมันร่วง
4 พ.ย. 2559

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ เนื่องจากนักลงทุนยังคงวิตกกังวลเกี่ยวกับการเลือกตั้งประธานาธิบดีสหรัฐ นอกจากนั้นยังได้รับแรงกดดันจากราคาน้ำมัน WTI ที่ปรับตัวลงติดต่อกัน 5 วันทำการ จากความวิตกกังวลเกี่ยวกับภาวะน้ำมันล้นตลาด
โดยดัชนี MSCI Asia Pacific ลดลง 0.7% เมื่อเวลาประมาณ 9.25 น. ตามเวลาโตเกียว ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,964.50 จุด ลดลง 170.18 จุด, ดัชนี SSE Composite ตลาดหุ้นจีนเปิดวันนี้ที่ 3,126.35 จุด ลดลง 2.59 จุด, ดัชนี HSI ตลาดหุ้นฮ่องกงเปิดวันนี้ที่ 22,611.54 จุด ลดลง 71.97 จุด, ดัชนี TAIEX ตลาดหุ้นไต้หวันเปิดวันนี้ที่ 9,065.11 จุด ลดลง 2.16 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,983.87 จุด เพิ่มขึ้น 0.07 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,797.63 จุด ลดลง 4.45 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,646.34 จุด ลดลง 1.74 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,174.40 จุด เพิ่มขึ้น 13.49 จุด
ทั้งนี้ ตลาดยังคงได้รับแรงกดดันจากความไม่แน่นอนเกี่ยวกับผลการเลือกตั้งสหรัฐ หลังจากผลสำรวจระบุว่า คะแนนนิยมของนายโดนัลด์ ทรัมป์ ผู้สมัครชิงตำแหน่งประธานาธิบดีจากพรรครีพับลิกัน เริ่มตีตื้นเข้าใกล้คู่แข่งอย่างนางฮิลลารี คลินตัน คู่แข่งจากพรรคเดโมแครต โดยนักลงทุนกังวลว่า หากนายทรัมป์ชนะการเลือกตั้งประธานาธิบดีสหรัฐ จะสร้างความปั่นป่วนต่อเศรษฐกิจและการค้าระดับโลก จากนโยบายต่อต้านการค้าเสรีของเขา